CELEX: 32019D0623
Language: hr
Date: 2019-04-16 00:00:00
Title: Provedbena odluka Komisije (EU) 2019/623 оd 16. travnja 2019. o produljenju mjere koju je belgijska Savezna javna služba za zdravstvo, sigurnost prehrambenog lanca i okoliš poduzela za dopuštanje stavljanja na raspolaganje na tržištu i uporabe biocidnog proizvoda Phostoxina u skladu s Uredbom (EU) br. 528/2012 Europskog parlamenta i Vijeća (priopćeno pod brojem dokumenta C(2019) 2828)

23.4.2019   
               
               
                  HR
               
               
                  Službeni list Europske unije
               
               
                  L 108/31
               
            
         PROVEDBENA ODLUKA KOMISIJE (EU) 2019/623
         оd 16. travnja 2019.
         o produljenju mjere koju je belgijska Savezna javna služba za zdravstvo, sigurnost prehrambenog lanca i okoliš poduzela za dopuštanje stavljanja na raspolaganje na tržištu i uporabe biocidnog proizvoda Phostoxina u skladu s Uredbom (EU) br. 528/2012 Europskog parlamenta i Vijeća
         
            
               (priopćeno pod brojem dokumenta C(2019) 2828)
            
         
         (Vjerodostojni su samo tekstovi na nizozemskom i francuskom jeziku.)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 55. stavak 1. treći podstavak,
         budući da:
         
                     (1)
                  
                  
                     Belgijska Savezna javna služba za zdravstvo, sigurnost prehrambenog lanca i okoliš („belgijsko nadležno tijelo”) donijela je 30. svibnja 2018. odluku u skladu s člankom 55. stavkom 1. prvim podstavkom Uredbe (EU) br. 528/2012 o dopuštanju stavljanja na raspolaganje na tržištu i uporabu u zračnoj luci Zaventem biocidnog proizvoda Phostoxin kao biocidnog proizvoda iz vrste proizvoda 20 za suzbijanje kunića („mjera”) do 7. prosinca 2018. U skladu s člankom 55. stavkom 1. drugim podstavkom te uredbe belgijsko nadležno tijelo obavijestilo je Komisiju i nadležna tijela drugih država članica o mjeri i razlozima njezina poduzimanja.
                  
               
                     (2)
                  
                  
                     Prema informacijama koje je dostavilo belgijsko nadležno tijelo, mjera je bila potrebna radi zaštite javnog zdravlja jer kunići u zračnoj luci mogu ugroziti prijevoz putnika i općenito zračni prijevoz. Rupe kunića mogu narušiti stabilnost uzletno-sletnih staza. Kunići privlače ptice grabljivice, koje se mogu zaplesti u motor zrakoplova ili sudariti sa zrakoplovom i tako mu oštetiti motor ili druge sastavne dijelove.
                  
               
                     (3)
                  
                  
                     Phostoxin sadržava aluminijev fosfid, koji oslobađa fosfin kao aktivnu tvar i odobren je za uporabu u biocidnim proizvodima vrste 14 (rodenticidi), 18 (insekticidi) i 20 (zaštita od ostalih kralježnjaka) kako su definirani u Prilogu V. Uredbi (EU) br. 528/2012. Phostoxin je u Belgiji odobren kao biocidni proizvod iz vrste proizvoda 18, a uporaba za suzbijanje kunića podrazumijeva njegovu uporabu kao da je iz vrste proizvoda 20.
                  
               
                     (4)
                  
                  
                     Komisija je 12. listopada 2018. primila obrazloženi zahtjev belgijskih nadležnih tijela za produljenje mjere u skladu s člankom 55. stavkom 1. trećim podstavkom Uredbe (EU) br. 528/2012. Obrazloženi zahtjev temelji se na zabrinutosti da bi kunići mogli nastaviti ugrožavati sigurnost zračnog prometa i argumentu da je Phostoxin nužan za djelotvorno suzbijanje kunića u zračnoj luci. Prema informacijama koje je dostavilo belgijsko nadležno tijelo, u Belgiji nema odobrenih biocidnih proizvoda iz vrste proizvoda 20 (zaštita od ostalih kralježnjaka), a alternativne metode suzbijanja kunića u zračnoj luci, primjerice vatrenim oružjem, nisu prikladne zbog specifičnosti te lokacije. Kako bi trajno riješilo pitanje buduće uporabe Phostoxina, belgijsko nadležno tijelo pokrenulo je postupak za međusobno priznavanje odobrenja koje je već dodijeljeno u drugoj državi članici u skladu s člankom 33. Uredbe (EU) br. 528/2012.
                  
               
                     (5)
                  
                  
                     Budući da bi nepostojanje odgovarajućeg načina suzbijanja kunića u zračnoj luci moglo ugroziti sigurnost zračnog prometa i da se opasnost u zračnoj luci Zaventem ne može primjereno ograničiti drugim biocidnim proizvodom ili na neki drugi način, primjereno je dopustiti belgijskom nadležnom tijelu da produlji mjeru na najviše 550 dana počevši od dana nakon isteka početnog razdoblja od 180 dana odobrenog odlukom belgijskog nadležnog tijela od 30. svibnja 2018. i pod određenim uvjetima.
                  
               
                     (6)
                  
                  
                     Mjere propisane ovom Odlukom u skladu su s mišljenjem Stalnog odbora za biocidne proizvode,
                  
               DONIJELA JE OVU ODLUKU:
         
            Članak 1.
            Belgija može produljiti mjeru kojom se dopušta stavljanje na raspolaganje na tržištu i uporaba u zračnoj luci Zaventem biocidnog proizvoda Phostoxina kao biocidnog proizvoda iz vrste proizvoda 20 za suzbijanje kunića do 9. lipnja 2020. pod uvjetom da taj proizvod rabe samo ovlašteni subjekti i pod nadzorom nadležnog tijela.
         
         
            Članak 2.
            Ova je Odluka upućena Kraljevini Belgiji.
            Primjenjuje se od 8. prosinca 2018.
         
         
            Sastavljeno u Bruxellesu 16. travnja 2019.
            
               
                  Za Komisiju
               
               Jyrki KATAINEN
               
                  Potpredsjednik
               
            
         
         
            (1)  SL L 167, 27.6.2012., str. 1.